Aivar Nigol

Aivar Nigol (sündinud 29. mail 1965 Tartus) on eesti omavalitsus- ja sporditegelane. Aastatel 1992–1999 oli ta Otepää linnapea.

Haridus 
Lõpetas 1983 Elva Keskkooli, 1990. aastal metsamajanduse insenerina Eesti Põllumajanduse Akadeemia ja 2003. aastal avaliku halduse magistrina Tartu Ülikooli.

Töökäik 
Nigol oli aastatel 1990–1992 Otepää abilinnapea ja seejärel vahemikus 1992–1999 Otepää linnapea.

Aastatel 1999–2001, 2007–2008 ja 2010–2013 oli ta Otepää vallavolikogu esimees ning alates 2021 Otepää vallavolikogu aseesimees. Samuti 2001–2005 Otepää vallavanem, Vabariigi Valitsuse ja Omavalitsusliitude Koostöökogu läbirääkimiste keskkonnakomisjoni kaasesimees, MTÜ Võrumaa Arenduskeskus nõukogu liige ja Võrumaa muuseumide nõukogu liige, 2005–2006 Tehvandi Spordikeskuse nõukogu liige.

2003–2005 Euroopa Kohalike Omavalitsuste ja Piirkondade Nõukogu (CEMR) keskkonnakomisjoni liige, 2003–2005 Valgamaa Omavalitsuste Liidu juhatuse aseesimees, Eesti Linnade Liidu juhatuse liige (periooditi).

Kuulub 2006. aastast Eesti Laskesuusatamise Föderatsiooni juhatusse, olnud sh 2008–2018 juhatuse esimees/president. 2022. aastal oli ta laskesuusatamise Otepää MK etapi korralduskomitee juht. Ta on Oti spordiklubi asutaja ja juhatuse liige. Samuti 2010–2020 Eesti Olümpia Komitee esindajate kogu liige.

2013. aastast on ta ka AN Teenused OÜ juhatuse liige.

Tunnustus 
 2006 – Valgetähe IV klassi teenetemärk
 2022 – riiklik spordipreemia

Otepää linnapead
Valgetähe IV klassi teenetemärgi kavalerid
Tartu Ülikooli vilistlased
Sündinud 1965